Willy Caballero

Wilfredo Daniel "Willy" Caballero Lazcano (lahir 28 September 1981) ialah seorang pemain bola sepak profesional Argentina yang bermain sebagai penjaga gol untuk kelab Liga Perdana Inggeris, Chelsea dan pasukan kebangsaan Argentina.

Kerjaya kelab

Boca / Elche
Dilahirkan di Santa Elena, Entre Ríos, Caballero memulakan kerjaya bola sepaknya bersama Boca Juniors pada tahun 2001, dimana dia menang tiga kejuaraan utama pada tahun 2003. Pada 14 Disemeber, dia menyaksikan dari bangku simpanan semasa pasukannya menang ke atas A.C. Milan 3–1 menerusi penentuan penalti dalam Piala Antara Benua 2003.

Caballero menyertai kelab Sepanyol Elche CF pada tahun 2004, dan kembali beraksi secara pinjaman di negara asalnya bersama Arsenal de Sarandí pada tahun 2006. Dia kemudiannya beraksi hampir 200 perlawanan untuk Elche.

Málaga
Pada 10 Februari 2011, Caballero berpindah ke Málaga CF dengan yuran €900,000.Official: Malaga sign Willy Caballero from Elche; Goal.com, 11 February 2011 Dia membuat penampilan sulungnya pada 20 Februari ketika seri 1-1 dengan Villarreal CF,Villarreal left disappointed again; ESPN Soccernet, 20 Februari 2011 dan bermain kesemua perlawanan sehingga akhir musim 2010-11 dan kelab Andalusia itu berjaya mengelak penyingkiran liga.

Pada 1 Oktober 2011, Caballero memasuki buku sejarah Málaga selepas dia mengekalkan pintu gol tanpa bolos selama 480 minit, memecahkan rekod kelab sebelum itu iaitu 429 minit oleh Pedro Contreras semasa musim 2001-02. Pada 16 Oktober, dia dibuang padang ketika menentang Levante UD selepas memegang bola di luar kotak penalti.Levante go second; ESPN Soccernet, 16 Oktober 2011

Pada 18 Januari 2012, Caballero menandatangani kontrak lanjutan, mengekalkannya di kelab itu sehingga tahun 2016.Willy Caballero amplía su vinculación con el Málaga Club de Fútbol hasta la temporada 2015–2016 (Willy Caballero extends Málaga Club de Fútbol link until 2015–2016 season); Málaga's official website, 18 Januari 2012  Pada 25 Mac, semasa menentang RCD Espanyol, tangan kirinya patah dan dia tidak boleh beraksi untuk baki musim.Caballero se operará de la fractura en su mano (Caballero to undergo hand fracture surgery); Marca, 27 Mac 2012 

Caballero kembali pada musim 2012–13, hanya tidak beraksi dalam dua perlawanan dan membantu pasukannya menduduki tempat keenam. Goal.com menamakannya sebagai pemain terbaik di posisinya pada musim itu.La Liga Team of the Season: Messi, Ronaldo & Falcao make up all-star front line; Goal.com, 14 Mei 2013 Pada akhir musim seterusnya, dia dicalonkan untuk penjaga gol terbaik liga bersama-sama  Thibaut Courtois dari Atlético Madrid dan Keylor Navas dari Levante.

Manchester City
Pada 8 Julai 2014 Caballero menandatangani perjanjian tiga tahun bersama Manchester City dengan yuran dipercayai sekitar £6 juta. Dia bersatu semula dengan bekas pengurus Malaga, Manuel Pellegrini, dan penampilan sulung kompetitifnya tiba pada 10 Ogos dalam perlawanan Perisai Komuniti FA 2014, bermain keseluruhan 90 minit ketika kekalahan 0-3 kepada Arsenal di Stadium Wembley.

Penampilan rasmi kedua Caballero untuk City berlaku kepada 24 September 2014, ketika kemenangan 7-0 ke atas Sheffield Wednesday dalam Piala Liga Inggeris. Dia membuat penampilan liga pertamanya ketika menentang Hull City tiga hari kemudian dimana mereka menang 4-2.

Pada 25 Mei 2017, ia telah diumumkan bahawa Caballero akan meninggalkan kelab ini selepas kontraknya tamat. Dia secara rasmi meninggalkan kelab ini pada 1 Julai.

Chelsea
Pada 1 Julai 2017, Caballero menyertai Chelsea secara perpindahan percuma. Dia membuat penampilan kompetitif pertamanya 20 September ketika kemenangan 5–1 ke atas Nottingham Forest di dalam Piala Liga.

Kerjaya antarabangsa
Caballero bermain untuk Argentina di peringkat bawah-20, membantu negaranya menang Kejohanan Belia Dunia FIFA 2001. Pada tahun 2004, dia dipilih untuk beraksi dalam Sukan Olimpik 2004 dimana negaranya menang pingat emas. 

Rujukan

Pautan luar
Profil rasmi Málaga 
Statistik Liga Argentina 
Statistik di Irish Times
Profil BDFutbol
Profil Futbolme 

Kategori:Kelahiran 1981
Kategori:Orang hidup
Kategori:Pemain bola sepak Argentina
Kategori:Penjaga gol (bola sepak)
Kategori:Pemain Argentine Primera División
Kategori:Pemain Boca Juniors
Kategori:Pemain Arsenal de Sarandí
Kategori:Pemain La Liga
Kategori:Pemain Segunda División
Kategori:Pemain Elche CF
Kategori:Pemain Málaga CF
Kategori:Pemain Liga Perdana Inggeris
Kategori:Pemain Manchester City F.C.
Kategori:Pemain Chelsea F.C.
Kategori:Pemain Piala Konfederasi FIFA 2005
Kategori:Pemain Piala Dunia FIFA 2018
Kategori:Pemain bola sepak di Sukan Olimpik Musim Panas 2004